President vun der Europäescher Kommissioun
De President vun der Europäescher Kommissioun (Kommissiounspresident) presidéiert, wéi säin Numm et seet, d'Europäesch Kommissioun (offiziell: Kommissioun vun den Europäesche Communautéiten", dacks, fir et méi einfach ze maachen, "EU-Kommissioun" oder "d'Kommissioun" genannt).

Hie gëtt vun de Regierunge vun den EU-Memberstaaten ernannt an duerno vum Europäesche Parlament confirméiert.

Hien ernennt, op Virschlag vun de Regierungen, d'Membere vun der Europäescher Kommissioun, och "Kommissäre" genannt, déi hirersäits mussen en bloc vum Parlament d'Vertraue votéiert kréien. Duerch den Traité vun Nice huet de Kommissiounspresident d'Méiglechkeet kritt, d'Portefeuillë vun de Kommissiounsmemberen nei ze verdeelen oder se ze froen, zeréckzetrieden.

Seng Aufgaben 
De Kommmissiounspresident kann déi grouss politesch Linne vun der Kommissioun bestëmmen. Hien organiséiert a leet d'Reunioune vum Kommissiounscollège (déi gewéinlech all mëttwochs moies sinn).

Hie vertrëtt weiderhin d'Kommissioun, wann den Europäesche Conseil zesummekënnt, bei de Reunioune vum G8 (den 8 gréissten Industrienatiounen) a bei de Sessioune vum Europäesche Parlament.

Geschicht 
Dat haitegt Amt vum President vun der Europäescher Kommissioun geet zeréck op dat vum President vun der Héijer Autoritéit vun der CECA, dat et zanter 1952 gëtt. Vun Ufank un gouf d'Héich Autoritéit och 'Kommissioun' genannt. 1958 goufen nieft der CECA d'Europäesch Atom-Communautéit and d'Europäesch Ekonomesch Communautéit (och bekannt als 'Europäesch Wirtschaftsgemeinschaft', EWG) geschaf. 1967 hunn dës 3 Communautéiten zu den Europäesche Communautéite fusionéiert; hir Exekutivorganer goufen och zesummegeluecht zur "Kommissioun vun den Europäesche Communautéiten".

Kommissiounspresidenten 
Presidente vun der Héijer Autoritéit, och 'Kommissioun' vun der CECA genannt:
 1952-1955 Jean Monnet
 1955-1958 René Mayer
 1958-1959 Paul Finet
 1959-1963 Piero Malvestiti
 1963-1967 Dino Del Bo

Presidente vun der Kommissioun vun der Europäescher Ekonomescher Communautéit (1958-1967), an den Europäesche Communautéiten (vun 1967 un):

Kuckt och 
 Europäesch Kommissioun
 CECA

Um Spaweck 
 Websäit vum Kommissiounspresident José Manuel Barroso
 Websäit vun der Europäescher Kommissioun

 

it:Presidenti della Commissione europea
vi:Danh sách chủ tịch Ủy ban châu Âu